Gerard Pique a osi akan ma Barcelona bɔɔlbɔ kuw no dze no bɔɔlbɔ edwuma aba ewiei .  Ɔdze dɛ asem yi too gua Ɔberɛfɛw  5, 2022.
Owura Pique a,  oedzi mfe eduasa enum na ɔsan so yɛ nkunyimdzifo wɔ ne mprɛnsa do wɔ la liga bɔɔlbɔ akansi mu dze sene bi bɔtoo abaɛfor ntsentan do dɛ ɔdze ne bɔɔlbɔ edwuma aba ewiei.  Ɔkyerɛ  mu dɛ ,  dza ɔwɔ nyinara no Barcelona bɔɔlbɔ kuw no adaworom na ɔama oenya dɛm ndzɛmba no nyinara. Ɔnam La Masia     academy do , na ɔbɛhɛn bɔɔlbɔ mu.
Ɔtoaa do kaa dɛ, ndɛ Memenda akan a orisi yi nye dza otwa tow wɔ ne bɔɔlbɔ edwumayɛ mu. Ɔbɔkɔ do adɔ bɔɔlbɔ kuw no na ɔatserɛw ɔdɔ no mu ama ne mba so. Ɔhyɛɛ ne bɔɔlbɔ edwuma no ase wɔ Barcelona bɔɔlbɔ kuw mu wɔ ber a nna ɔyɛ abofra, osiandɛ nna ne Nana banyin ka bɔɔlbɔ kuw no hɔn mpanyimfo ho. Ɔtoaa do wɔ Manchester United bɔɔlbɔ kuw mu wɔ ber a nna oedzi mfe duesuon.  Ɔnam dɛ ɔdɔ Barcelona bɔɔlbɔ kuw no ntsi no, ɔsan so dze ne dwumadzi baa ewiei wɔ Barcelona .  Ɔsan so kaa dɛ ,  Ɔbɛsan abɔboa Barcelona bɔɔlbɔ kuw no na mbom ɔmmba bio dɛ bɔɔlbɔnyi na mbom nyimpa soronko Koraa.  Ɔkyerɛ mu dɛ , wɔ ɔbra akwantu mu, nyimpa sɛ w’enyi fir a, ohu no dɛ edɔ biribi a , ɔnye dɛ ibegyaa ma adze kor no akɔ. Ɔdɔ Barcelona ntsi na oehu dɛ, mber yi nye mber a ɔsɛ dɛ ɔkɔ n’ahomgye mu.  Dza ɔreka yi nnkyerɛ dɛ ɔnye Barcelona edzi nkra nwioo “Wɔwoo me wɔ ha, na mebɛsan so ewu wɔ ha”.
Akan ahorow a osii a , ne bɔɔlbɔ kuw no gyee kruwa no. Ber a nna Guardiola wɔ Barca no, Piqué ka ho ma wosii akan ahorow wɔ mfe dubiako mu Barca bɔɔlbɔ kuw no dzii nkunyim wɔ duebiasa mu.
